Prancūzijos laivyno aviacija
Prancūzijos laivyno aviacija (pranc. Aéronavale) − aviacinė Prancūzijos laivyno šaka, turinti ~6800 personalo ir 206 orlaivius. Bazuojasi 6 oro bazėse (4 − metropolinėje Prancūzijoje, 1 − užjūrio teritorijoje). Dabartinė Prancūzijos laivyno aviacija buvo sudaryta 1998 m. birželio 19 d., sujungus lėktuvnešio eskadriles ir krantinio bazavimo jūrinio patruliavimo pajėgas. Laivyno aviacijai vadovauja admirolas (jo pareigos žymimos santrumpa ALAVIA), štabas − Tulone. Laivyno aviacija turi šias dalis: lėktuvnešio „Charles de Gaulle“ aviacijos eskadrilių visuma (ginkluota „Rafale“, „Super Étendard“ ir „E-2 Hawkeye“), laivyno jūriniai patruliniai lėktuvai („Atlantique 2“), denio sraigtasparniai („Dauphin“, „Panther“, „Super Frelon“, „Lynx“, „Alouette III“), paramos orlaivių daliniai. Prancūzijos laivyno lėktuvnešių pilotai pradinį apmokymą praeina Provanso Salono oro bazėje, o po to − JAV kariniame laivyne.